Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: mûszaki feltételeirõl szóló 6/1990. (IV. 12.) KöHÉM rendelet 2. § (4) bekezdés a) pont.
Paragraph Index: 396

mûszaki feltételeirõl szóló 6/1990. (IV. 12.) KöHÉM rendelet 2. § (4) bekezdés a) pont. 1.3. Autógáz töltõ berendezés: a tároló egység és a kimérõ szerkezet. 1.4. Tároló egység: a töltõállomás autógáz tárolótartálya, a hozzá tartozó csõvezetékek, csõvezeték szerelvényei, az üzemanyag nyomásfokozó és továbbító berendezés a kimérõszerkezet csõvezetékeinek a tartály felõl esõ elsõ elzáró szerelvényéig. 1.5. Kimérõszerkezet: a töltõállomáson az autógáz biztonságos kimérésére alkalmas mérõszerkezettel, egy vagy több kimérõtömlõvel rendelkezõ berendezés. 1.6. Lefejtés: a szállítóeszközön lévõ tartályból a cseppfolyós gáznak zárt rendszerben történõ továbbítása a tárolótartályba. 1.7. Lefejtõhely: a szállítóeszköz számára a biztonságos lefejtés céljára megfelelõen kialakított terület. 1.8. Tárolótartály: a töltõállomáson az autógáz tárolására szolgáló nyomástartó berendezés. 1.9. Telepítési távolság: a töltõállomás építményei között megengedett legkisebb távolság. 1.10. Töltés: a kimérõszerkezeten keresztül az autógáz zárt rendszerû továbbítása belsõ égésû motor e célra kialakított tartályába. 1.11. Töltõhely: az autógázzal üzemelõ jármû számára biztonságos töltés céljára megfelelõen kialakított terület. 1.12. Védõtávolság: a töltõállomás építményei és a szomszédos építmények vagy a természetes környezet egyes elemei között megengedett legkisebb távolság. 1.13. Föld feletti tárolótartály: a környezeti terep szintjén vagy afelett, a szabadtérben elhelyezkedõ tartály. 1.14. Földdel fedett tárolótartály: legalább 0,5 m rétegvastagságban földdel vagy homokkal takart, földfelszín felett vagy részben földfelszín alatt elhelyezett tartály, abban az esetben is, ha az egyik edényfeneke nem takart, de ez az edényfenék tûzterhelés ellen védett. 1.15. Földbe süllyesztett tárolótartály: legalább 0,5 m rétegvastagságban földdel vagy homokkal takart földfelszín alatti tartály.

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes